ooo ZNANOST!

Izleti v matematično vesolje: Po sledeh prstnih odtisov s teorijo grafov
2025-04-23 16:00 - 17:00 UTC | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Po sledeh prstnih odtisov s teorijo grafov
Uporabo prstnih odtisov za identifikacijo oseb je začel Henry Faulds leta 1880. Le 8 let kasneje je bilo ugotovljeno, da je verjetnost, da sta dva prstna odtisa različnih oseb enaka le 1 proti 64 milijard. Posledično je uporaba prstnih odtisov zelo razširjena še danes, predvsem v forenzični znanosti. Moderno prepoznavanje prstnih odtisov sloni na računalniških algoritmih in vzorcih v podatkovnih bazah, kjer nam je pride v veliko pomoč znanje iz teorije grafov, s poudarkom na izomorfizmu grafov. Na predavanju bomo na kratko spoznali nekaj osnov teorije grafov in nato še določene značilne vzorce prstnih odtisov. Na koncu pa bomo spoznali enostaven algoritem za prepoznavanje prstnih odtisov.
O predavatelju: Kenny Štorgel je pridobil doktorat iz matematičnih znanosti leta 2023 na področju teorije grafov. Trenutno je zaposlen na Fakulteti za informacijske študije v Novem mestu in na Univerzi na primorskem, Fakulteta za matematiko, naravoslovje in informacijske tehnologije. Raziskovalno se ukvarja pretežno s teorijo grafov, predvsem z algoritmično, kromatično in strukturno teorijo grafov. V okviru svojega dela pa deluje tudi na drugih področjih povezanih z računalništvom.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Začenjamo s Pogovori oooZnanost - Raziskovalci med nami
2025-04-22 14:00 - 15:00
V sklopu delovnega paketa kampanje ozaveščanja v okviru projekta oooZnanost! vas vljudno vabimo k sodelovanju v seriji predstavitev s pogovori, namenjenih predstavitvi raziskovalnih rezultatov in razpravi o zanimivih in družbeno pomembnih znanstvenih temah s predlaganim krovnimi naslovom serije enoletnega programa Pogovori oooZnanost! – Raziskovalci med nami.
Prvi gost bo red. prof. dr. Branko Lobnikar iz Fakultete za varnostne vede Univerze v Mariboru, ki bo predstavil študijo Lažne novice v digitalni dobi: Zakaj je znanstvena in medijska pismenost ključna? Dogodek bo na sporedu 22.aprila 2025 ob 14:00 v MS Teams.

Pogovori oooZnanost! – Raziskovalci med nami bodo potekali med aprilom 2025 in aprilom 2026 (z izjemo julija in avgusta), predvidoma ob četrtkih ob 14. uri v okolju Microsoft Teams.
Tematike pogovorov: Dogodki bodo osredotočeni na rezultate raziskav financiranih iz programov EU (Obzorje Evropa, Obzorje 2020), Javne agencije za raziskovalno in inovacijsko dejavnost ter drugih programov financiranja znanstvenoraziskovalne dejavnosti. Prav tako bomo obravnavali širše teme s področja znanosti in raziskovalnega poklica, kot so bile opredeljene v prijavi projekta oooZnanost!
Namen in cilji: Z organizacijo teh pogovorov omogočamo odprto znanstveno komunikacijo, ki pripomore k boljšemu razumevanju raziskovalnega dela, izboljšanju znanstvene pismenosti družbe in spodbujanju zanimanja za znanost in poklica raziskovalca med mladimi ter širšo javnostjo. S tem pomembno prispevamo k doseganju zastavljenih ciljev projekta oooZnanost!.

V nadaljevanju vljudno vabljeni k ogledu naslednjih vsebin vezanih na dogodek:

Psihologija globokih ponaredkov (Doc. dr. Nejc Plohl), 13. 3. 2026
Zgodbe iz projekta SOLARIS (Dr. Izidor Mlakar), 12. 3. 2026
Družbena moč digitalnih platform in njene posledice za posameznika (Dr. Leona Ciler Budler), 12. 3. 2026
Prikrito oglaševanje, promocijsko umeščanje izdelkov in medijska etika (Doc. dr. Tina Tomažič), 2. 3. 2026
(Samo)podoba znanosti in raziskovalcev v Sloveniji – Apel podobo svojo na ogled postavi (Dr. Branko Lobnikar), 18. 12. 2025
Vmesniki možgani-stroj: most med naravno in umetno inteligenco (Dr. Aleš Holobar), 18. 9. 2025
Antibiotiki, driska in klostridij (Dr. Maja Rupnik), 19. 6. 2025

Kritično razumevanje medijskih vsebin
2025-04-07 - 2025-04-11 | Koper, Univerza na Primorskem, Titov trg 4, Koper, 6000, Slovenija
Delavnica kritične analize medijev bo udeležencem ponudila znanja za konceptualno razumevanje medijskih vsebin. Cilj je identificirati stališča, žanre in vzorce medijske prezentacije ter v vsebinah zaznati propagando, cenzuro in pristranskost. Za skupino mladih med 12. in 15. letom domnevamo, da ni dovolj medijsko pismena, vendar je bolj spretna pri uporabi mobilnih digitalnih naprav in lahko ustvari nekaj medijskih vsebin in jih deli z drugimi uporabniki. Hkrati do vsebin dostopajo nekritično in so zato potencialno ranljiva skupina, izpostavljena lažnim novicam in spletnim zlorabam. Delavnica bo pokazala, koliko so izpostavljeni lažnim novicam, in jih naučila, kako oblikovati kritičen odnos do informacij in drugih medijskih vsebin.
Izvedba za učence in učitelje OŠ Antona Ukmarja Koper.

Predstavitev za učence, 7. 4. 2025
Izvedba delavnice, 7. – 11. 4. 2025
Predstavitev za učitelje, 11. 4. 2025
Predstavitev rezultatov, 26. 9. 2025

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Fotografije iz dogodka:

Na klepetu z Ano Vovk: Vitalna samooskrba na višji stopnji zavedanja
2025-04-01 19:00 - 20:00
Zaradi potrebe po višjih dimenzijah razmišljanja, ki pripeljejo do odgovornih rešitev in temeljijo na varovanju življenja na našem planetu, se razvija vitalna samooskrba, ki je celostna, tako za fizično telo kot za duhovno telo. Uporaba čudežnih rastlin, adaptogenih rastlinskih delov ter hrane za dušo nas pripelje do samoouresničitve, ta pa omogoča opolnomočenje širših družbenih skupnostih za odgovorno sobivanje na planetu Zemlja.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi.

Izleti v matematično vesolje: Nekaj klasičnih rezultatov iz teorije grafov
2025-03-19 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Nekaj klasičnih rezultatov iz teorije grafov
Teorija grafov je matematična disciplina, ki se ukvarja s proučevanjem omrežij, torej objektov, ki jih sestavljajo “vozlišča” in povezave med njimi. V tem predavanju bomo najprej definirali pojem grafa, ter spoznali še nekatere pojme in definicije, ki so s tem pojmom povezani. V nadaljevanju predavanja bomo predstavili nekaj klasičnih rezultatov iz teorije grafov, ki govorijo o Eulerjevih obhodih grafa, Hamiltonovih poteh grafa, o prirejanju v grafih… Nekatere od teh rezultatov bomo tudi dokazali.
O predavatelju: Štefko Miklavič je leta 2002 magistriral, leta 2004 pa doktoriral na Fakulteti za matematiko in fiziko v Ljubljani. Raziskovalno se ukvarja predvsem s teorijo grafov in algebraično kombinatoriko. Kot asistent in predavatelj je sodeloval s Politehniko (sedaj Univerzo) Nova Gorica ter Pedagoško fakulteto Koper. V letu 2007 je kot Fulbrightov štipendist šest mesecev raziskovalno delal na University of Wisconsin (ZDA). V letih 2010-2011 je bil direktor UP Inštituta Andrej Marušič, od novembra 2011 do decembra 2015 pa je bil prorektor za znanstveno-raziskovalno in razvojno delo Univerze na Primorskem.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Trajnostni pridelovalni sistemi za vsakogar
2025-03-04 19:00 - 20:00
Posnetek dogodka je na voljo na tej povezavi.

Izleti v matematično vesolje: Rumors, epidemics and economic crises: infection processes in networks
2025-02-19 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Rumors, epidemics and economic crises: infection processes in networks
What are the commonalities between the economic crisis of 2008, the COVID-19 pandemic, and social media campaigns in recent political elections? Why were the dynamics of bankruptcies, epidemic outbreaks, and the spread of misinformation so unexpected? What are the similarities and differences between these processes and how can they be described by mathematical models? What specific problems arise in controlling the spread of these types of outbreaks and what mathematical methods can be used to address them? In this lecture we will take a journey through the methodology of computational network analysis to answer the above questions and to highlight the main challenges.
O predavatelju: Miklós Krész je leta 2005 doktoriral iz matematike in računalništva na Univerzi v Szegedu, Madžarska. Njegova glavna raziskovalna področja so industrijsko motivirane metode optimizacije, podatkovne industrijske rešitve in integracija operacijskih raziskovalnih in podatkovnih metodologij. Osredotoča se tako na temeljne kot na aplikativne raziskave na teh področjih. Trenutno je profesor računalništva na UP FAMNIT in UP IAM, hkrati pa je vodja raziskovalnega oddelka – Obdelava informacij na InnoRenew CoE.
(predavanje bo izvedeno v angleščini)

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Umetna inteligenca med znanstveno fantastiko in dejanskostjo
2025-02-18 17:00 - 18:30 | Koper, Univerza na Primorskem, Titov trg 4, Koper, 6000, Slovenija
Predavanje z naslovom »Umetna inteligenca med znanstveno fantastiko in dejanskostjo« obravnava preplet umetne inteligence (UI) in znanstvene fantastike, ki že desetletja služi kot navdih za tehnološki napredek in obenem opozarja tudi na morebitne nevarnosti. Predavanje ponuja vpogled v ključne koncepte UI – od njenega zgodovinskega razvoja in definicije, do vpliva na družbo, etičnih dilem in regulativnih okvirov. Pokaže, kako UI že danes oblikuje različne vidike našega vsakdanjega življenja, ter terja, da kot družba odgovorno pristopimo k njenemu razvoju in uporabi.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk: Kako do lastnega vrta ali posesti
2025-02-04 19:00 - 20:00 | MS Teams
V času velikih gospodarskih, socialnih, političnih in čustvenih kriz je prednost imeti svojo posest ali vsaj svoj vrt. Toda kako do tega? Kaj vse je treba preveriti, preden kupimo ali najamemo posest, na koga se lahko obrnemo za nasvete? Kako pomembno je poznati geografske dejavnike, ki pogojujejo količino vode, podnebje, kvaliteto prsti za obdelavo in kako pomembno je imeti vsaj košček gozda? Toda, če nimamo možnosti imeti posesti, si lahko umislimo vrtiček, ta je lahko tudi v najemu. Skupnostni vrtovi imajo številne prednosti, dosegljivi so tako v mestih kot na podeželju. Zakaj ne bi zaživeli bolj aktivno, povezani z naravo in si tako privoščili uravnoteženost med umskim delom in fizičnim gibanjem, kar je temelj za zdravo, duhovno globoko in srečno življenje? Več o tem boste izvedeli na predavanju.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše

Posnetek predavanja je dostopen na tem linku – KLIK.
Gradivo iz predavanja je dostopno na tem linku – KLIK

Lažne novice in teorije zarote: kako se boriti proti njim in zaščititi enakost spolov?
2025-01-24 13:15 - 15:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Ozaveščanje zainteresirane javnosti skozi predstavitve o lažnih novicah in teorijah zarote na področju enakosti spolov: Kljub tehnološkemu in družbenemu napredku, tudi na področju enakosti spolov, obstajajo lažne novice in teorije zarote.
Lažne novice lahko glede na karakteristike razvrstimo v nekaj podskupin kot so: napačne informacije, ki se nanašajo na nenatančne informacije oziroma prirejeno resnico z namenom ustvarjanja senzacionalnih zgodb; pristranskost na katero se nanaša dejstvo, da bodo ljudje raje delili in verjeli lažni novici, ki je v skladu z njihovimi prepričanji in pristranskostjo; razširitev lažnih informacij preko platforme s pomočjo katerih se informacije širijo hitreje; manipulacija preko katere želijo ustvarjalci lažnih informacij le te širiti zaradi različnih razlogov kot so politični cilji, finančno okoriščanje ali zabava.
Kot splošno znan primer lahko vzamemo razlike v plačilu za enako delo med moškimi in ženskami, številni to dejstvo še vedno zanikajo in mu ne pripisujejo posebnega pomena. Na področju znanosti se pogosto pojavljajo napačne informacije ali stereotipi o tem, kaj zmorejo moški in kaj ženske oziroma kakšne sposobnosti ima ena in druga skupina. Stereotipne trditve pogosto zasledimo tudi na področju tehnologije, strojništva, inženiringa računalništva in matematike. Nekatere lažne informacije pogosto poskušajo zrelativizirati in minimizirati razsežnost problema nasilja nad ženskami ali pa napačno navajajo, da je večina obtožb lažnih, čeprav raziskave navajajo, da je delež lažnih obtožb v primerih spolnega nasilja relativno nizek. Še vedno lahko najdemo tudi novice in sporočila znanih osebnosti, ki navajajo, da je feminizem del globalne zarote, ki želi razvrednotiti tradicionalne vrednote ter družino in postaviti moške v podrejeni položaj. V nemalo primerih smo tudi priča, ko s teorijami zarote poskušajo prepričati druge, da je feminizem sovražen do moških in spodbuja prevlado enega spola nad drugim.
Zato je pomembno, da prepoznamo lažne novice in teorije zarote ter da znamo preveriti vir informacij oziroma ugotoviti od kje informacije prihajajo in če smo jih poiskali znotraj verodostojnega vira, ki navedena dejstva podkrepijo ali pa ovržejo.
Pomembno vlogo pri ozaveščanju lahko imajo različni raziskovalni projekti, ki se ukvarjajo z enakostjo in enakopravnostjo spolov. Posebej bomo predstavili projekt AGRIGEP v okviru Horizon Europe. Namen je ozaveščati splošno javnosti o pomenu in koristih, ki jih raziskave s področja enakosti spolov prinašajo.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Ozaveščevalni letaki so na voljo na tej povezavi.
Fotografije iz dogodka:

Matematični dan na UP Famnit
2025-01-24 08:30 - 13:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
UP FAMNIT bo gostil dijake 3. letnika Gimnazije Piran na Matematičnem dnevu. Raziskovalci in visokošolski učitelji bodo dijakom pripravili matematična predavanja in delavnice, na katerih bodo predstavili zanimive matematične probleme, izsledke raziskav in uporabo matematike v vsakdanjem življenju. Dijaki bodo na ta način spoznali pomen in koristnost raziskav in inovacij ter dobili vpogled v njihov konkretni vpliv na vsakdanje življenje.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Izleti v matematično vesolje: Kako matematika oblikuje digitalni svet: od računalniških iger in varnih spletnih nakupov do družbenih omrežij
2025-01-22 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Kako matematika oblikuje digitalni svet: od računalniških iger in varnih spletnih nakupov do družbenih omrežij
Kako se 3D modeli v video igrah premikajo in vrtijo? Kako se vaše geslo spremeni v nerazumljiv niz znakov? In kako lahko ugotovimo, kdo je najbolj vpliven na družbenem omrežju? Odgovor se skriva v linearni algebri. V tem predavanju bomo raziskali, kako preproste matematične operacije nad vektorji omogočajo vse to.
O predavatelju: Safet Penjić je rojen v Zenici (Bosna in Hercegovina), kjer je končal osnovno in srednjo šolo. Dodiplomski študij je končal na Univerzi v Zenici, magistrski pa na Univerzi v Sarajevu (Bosna in Hercegovina). Doktoriral je leta 2019 na Fakulteti za matematiko, naravoslovje in informacijske tehnologije, Univerza na Primorskem, Koper. Kot doktorski študent je prejel Fulbright štipendijo in del študija raziskovalno delal na Univerzi v Seattlu (ZDA). Njegovo področje raziskovanja je algebraična in kombinatorična teorija grafov. V prostem času rešuje matematične uganke, se ukvarja športom, spremlja dogajanje v računalniškem svetu, posluša glasbo in piše učbenik iz linearne algebre. Živi in dela v Kopru.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Fotografije iz dogodka:

Na klepetu z Ano Vovk: Samooskrba za družine in posameznike
2025-01-07 19:00 - 20:00
Še nikoli nismo bili priča tako pogosti uporabi besede samooskrba, kar je povezano z mnogimi tveganji, ki jih čutimo okoli sebe. Še najbolj čutimo posledice pesticidno pridelane hrane, skladiščenja in predelave živil s kemikalijami, ki škodijo človeku in življenju nasploh. Zakaj ne bi bili samooskrbni na način, da lahko imamo vsaj nekaj žive hrane zase in družino, treba je samo začeti.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija. Njegov namen je približati znanost družbi ter povečati zanimanje mladih za znanost. Odvija se hkrati v 23 državah in več kot 400 mestih po vsej Evropi in širše.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Posnetek dogodka je na voljo na tej povezavi
Vabilo na dogodek:

Izleti v matematično vesolje: Skrivnosti Jurija Vege: Univerzalni um, ki je presegel meje svojega časa
2024-12-18 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Skrivnosti Jurija Vege: Univerzalni um, ki je presegel meje svojega časa
Predstavili bomo Vegovo življenjsko pot od dijaka na jezuitski šoli do topniškega častnika ter njegove znanstvene in vojaške prispevke. Med znanstvenimi so gotovo najbolj znane njegove logaritemske tabele in tabela praštevil, izračunal pa je tudi pi na 137 decimalk, zelo natančno izračunal balistično krivuljo, ukvarjal se je s Keplerjevimi zakoni in ocenjevanjem mase nebesnih teles, kot topničar pa posodobil možnarje (prednike današnjih minometov).
O predavateljici: Jasna Prezelj je doktorirala leta 2000 iz kompleksne analize. Po doktoratu se je zaposlila na FMF kot asistentka. Trenutno je zaposlena kot raziskovalka na IMFM in profesorica na UL FMF in na UP FAMNIT. Poučuje splošne matematične predmete, matematično modeliranje in analizo. Njeno raziskovalno področje je kompleksna analiza. Od leta 2015 do 2023 je na UP FAMNIT urejala spletni nagradni kviz za dijake in osnovnošolce Matematični adventni koledar.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Predstavitev raziskovalnega obiska v Avstraliji
2024-12-04 13:45 - 15:00 | OŠ Antona Ukmarja, Pot v Gaj 2, Koper, 6000, Slovenija
Magistrski študent turizma na Fakulteti za turistične študije – Turistici (UP) bo učencem predstavil svojo raziskovalno izkušnjo, ki jo je pridobil med obiskom na Deakin Univerzi v Avstraliji pod mentorstvom profesorice dr. Kaje Antlej, ki jo je omogočil ASEF. V sklopu predstavitve bo delil vpoglede v proces načrtovanja in izvedbe raziskave, ki je združila interdisciplinarno skupino strokovnjakov. Poleg tega bo obogatil predstavitev z opisom kulturnih in naravnih znamenitosti, ki jih je obiskal med svojim bivanjem v Avstraliji.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk v ritmu narave: Nova biodinamika – zakaj jo potrebujemo?
2024-12-03 | MS Teams
Poleg ekološkega kmetovanja poznamo še biodinamično pridelavo, ki se od ekološke razlikuje po tem, da vključuje kozmične sile. Utemeljitelj biodinamike je bil dr. Rudolf Steiner in njegovo delo je nadaljevala Marija Thun. Danes, ko zemlja/prst umira mnogo hitreje kot kadarkoli prej, potrebujemo novo biodinamiko, ki namesto živalskih komponent vključuje zgolj rastlinske preparate in je primerna za širši krog uporabnikov.
Posnetek predavanja je dostopen na tem linku – KLIK.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Pogovori z Alumni UP: Povezujemo znanost z vsakdanom | UP FM - Aktualna geopolitična dogajanja v svetu
2024-11-28 18:00 - 19:30 | Koper, Univerza na Primorskem Fakulteta za management, Izolska vrata 2, Koper, 6000, Slovenija
V četrtek, 28. novembra, bo ob 18. uri, v Predavalnici 3 Fakultete za management potekalo srečanje z doc. dr. Primožem Šterbencem in mag. politologije Simono Simonovič.
Danes živimo v specifičnem obdobju mednarodnih odnosov, kajti poteka proces prehajanja iz unipolarne (ena sama supersila) v multipolarno (več velikih sil) globalno ureditev. Takšna obdobja so praviloma nestabilna in tudi nevarna. Temeljni kontekst mednarodnih odnosov je tekmovanje med Združenimi državami Amerike in Ljudsko republiko Kitajsko za vodilni položaj v mednarodnih odnosih, kar bi lahko privedlo do konflikta med “vladajočo silo” in “vzpenjajočo se silo”, kot opozarja znameniti atenski zgodovinar Tukidid. Največje tveganje predstavljata Južnokitajsko morje in predvsem Tajvan. Washington in Peking poskušata izboljšati svoji geostrateški poziciji z različnimi projekti in zavezništvi, pri čemer je najpomembnejša kitajska “Pobuda pasu in ceste”. Z upoštevanjem tega vidika je nujno razlagati tudi turbulentna dogajanja v Ukrajini in na Bližnjem vzhodu.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Izleti v matematično vesolje: To Infinity and Beyond
2024-11-20 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
To Infinity and Beyond
We can all agree that the concept of infinity plays an important role in our society and our own philosophy, but what exactly is “the infinity”? In this talk, we will uncover the definition of infinity as used in mathematics and we will delve into some of its shapes and consequences. From showing that there are several infinities up to partitioning a pea and reassembling it to create the sun, the mathematical infinity has a lot of interesting properties, perhaps, some of them are counterintuitive or paradoxical.
At the end of the 19th century, mathematicians were bewildered by the arising of paradoxical results and a foundational crisis of mathematics came up. As an attempt to solve these issues, Hilbert proposes his famous program (Hilbert’s program) in 1920, which was an effort to formalize all mathematics under a solid basis. However, this program was shown to be unattainable by results of Gödel published in 1931. In the second part of my talk, we will focus on explaining how to show that certain (mathematical) statements cannot be either proved or disproved using the common ground rules of mathematics.
O predavatelju: René Rodríguez Aldama se je rodil leta 1994 v La Piedad, Michoacan, Mehiki. Leta 2016 je diplomiral iz fizike in matematike na Univerzi Michoacan svetega Nikolaja Hidalga (UMSNH), Morelia, Mehika. Dve leti kasneje pa magistriral iz čiste matematike na Nacionalni avtonomni univerzi Mehike in UMSNH, kjer so bila njegova matematična zanimanja teorija množic, logika in topologija. Leta 2022 je doktoriral iz matematike na Univerzi na Primorskem. Od leta 2022 je raziskovalec na Fakulteti za matematiko, naravoslovje in informacijske tehnologije ter na Inštitutu Andrej Marušič. Njegovi trenutni raziskovalni interesi vključujejo algebro, teorijo kodiranja, kombinatoriko in kriptologijo.
(predavanje bo izvedeno v angleščini)

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Delo v Laboratoriju za kakovost in testiranje programske opreme (SWQLAB)
2024-11-18 11:00 - 12:30 | Univerza v Mariboru, Fakulteta za organizacijske vede, Kidričeva cesta 55 A, Kranj, 4000, Slovenija
Udeležencem bomo približali delo v Laboratoriju za kakovost in testiranje programske opreme (SWQLAB), kjer poteka razvoj in raziskovanje v okviru nacionalnih in mednarodnih projektov. V laboratoriju sodelujejo študenti visokošolskega, univerzitetnega, magistrskega in doktorskega študija. Glavne dejavnosti vključujejo spremljanje in implementacijo standardov s področja programske opreme (ISO/IEC/IEEE), uporabo odprtokodne programske opreme za kakovost in testiranje ter prenos znanja med industrijo in akademsko skupnostjo.
Raziskovalci v laboratoriju uporabljajo virtualizirana okolja za raziskovanje vodenja kakovosti in tehnološke implementacije. Cilj aktivnosti je spodbuditi zanimanje za znanost ter predstaviti delo raziskovalcev v laboratoriju, še posebej šolam v Zlatem polju (Kranj) in širše.

Kritično razumevanje medijskih vsebin - delavnica za starejše
2024-11-18 - 2024-11-26 | Obalni dom upokojencev Koper, Krožna cesta 5, Koper, 6000, Slovenija
Delavnica kritične analize medijev bo udeležencem ponudila znanja za konceptualno razumevanje medijskih vsebin, predvsem novic. Za analizo novic bomo uporabili model Kellnerja in Sharea (2019). Cilj je, da udeleženci identificirajo stališča, žanre in vzorce medijske prezentacije novic ter zaznajo propagando, cenzuro in pristranskost v novicah. Za skupino starejših državljanov domnevamo, da niso dovolj medijsko pismeni, da sicer redno spremljajo tradicionalne medije, a niso vešči uporabe računalnikov in mobilnih digitalnih naprav. So tudi potencialno ranljiva skupina, ki je izpostavljena spletnim zlorabam. Namen raziskave je pridobiti informacije o navadah uporabnikov medijskih vsebin v avtentičnih pogojih njihovega vsakdanjega življenja, o njihovi sposobnosti kritičnega ocenjevanja medijskih vsebin in prepoznavanja lažnih novic, ter o vplivu sociodemografskih spremenljivk na izbiro virov informacij in kritično razumevanje medijskih vsebin. Delavnica bo pokazala, kako zelo so izpostavljeni lažnim novicam, čeprav imajo zaradi življenjskih izkušenj že delno razvit kritičen odnos do informacij in drugih medijskih vsebin.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk v ritmu narave: Kaj so ekoremediacije?
2024-11-05 | MS Teams
Ekoremediacija je posnemanje narave in danes temu pravimo »na naravi temelječe rešitve« ali nature-based solutions (NBS), pristop ki ga vse bolj slišimo med tistimi, ki so še pred kratkim zagovarjali le tehnične rešitve. Ekoremediacije so torej številni procesi, ki potekajo v naravi in jih lahko uporabimo za varno življenje, to je pred poplavami, sušami, onesnaževanjem, za povečanje biodiverzitete, za zadrževanje vode in čiščenje vode in zemlje in to vse na povsem naravni način.
Posnetek predavanja je dostopen na tem linku – KLIK.
Gradivo iz predavanje je dostopno na tem linku – KLIK
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Recikliranje in ponovna uporaba materialov
2024-10-22 08:00 - 12:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Kreativne delavnice na Fakulteti za strojništvo UM za dijake Srednje šole za oblikovanje Maribor, Šolskega centra Celje/Srednje šole za storitvene dejavnosti in logistiko ter Gimnazije Ruše. Skozi ustvarjalne delavnice bodo dijaki spoznali, kako lahko reciklirajo polimerne in naravne odpadne materiale, kot so plastika in tekstilije, ter kako jih ponovno uporabiti.
Pridružite se nam na Dnevu odprtih vrat 2024!

Knjižnice: Most do odprtega dostopa in vseživljenjskega izobraževanja (delavnica)
2024-10-21 14:00 - 15:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
V predstavitvi se bomo osredotočili na koncepte odprtih izobraževalnih virov (OER) in poudarili ključno vlogo knjižnic pri spodbujanju, ozaveščanju ter promociji uporabe OER. V nadaljevanju bomo predstavili tudi prednosti, ki jih prinaša uporaba OER, ter kako te prispevajo k višji kakovosti izobraževanja in pomembno vplivajo na podporo vseživljenjskega učenja.

Delavnice za dijake Šolskega centra Velenje in Šolskega centra Krško Sevnica
2024-10-15 | Inštitut za energetiko FE, UM, Vrbina 18, Krško, 8270, Slovenija
Termin dogodka bo določen naknadno po dogovoru s šolami.
Delavnice so namenjene ozaveščanju o energetskih tehnologijah za proizvodnjo čistejše energije. Skozi praktične vaje bodo dijaki raziskovali delovanje naprednih tehnologij, osvojili uporabne spretnosti ter spoznali, kako lahko vsak posameznik prispeva k učinkovitejši rabi energije.

Priložnosti za začetek in razvoj raziskovalne kariere (3. del) Krepitev in varovanje duševnega zdravja raziskovalcev na začetku kariere
2024-10-09 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Delavnica bo praktično usmerjena in bo potekala v obliki pogovora z dr. Matjo Zalar, članico upravnega odbora in vodjo skupine za duševno zdravje Mlade akademije ter uspešno raziskovalko Fakultete za kemijo in kemijsko tehnologijo Univerze v Mariboru. Udeleženci bodo skozi interaktivno razpravo pridobili vpogled v prepoznavanje in obvladovanje stresa ter ohranjanje duševne odpornosti. Delavnica bo ponujala konkretne nasvete in orodja za učinkovito upravljanje duševnega zdravja na začetku znanstvene kariere. Prijava na dogodek preko povezave IzpopolniUM.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi

Piroliza odpadne plastike
2024-10-08 08:30 - 13:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Učenci OŠ Angela Besednjaka Maribor bodo zbirali in sortirali plastiko ter jo prinesli na Fakulteto za strojništvo. Tam jo bomo tehtali, dodali katalizator (zeolit), nato zaprli v komoro in izvedli pirolizo. Pirolizno olje bomo zbrali v ločenih posodah, ki jih bodo učenci odnesli nazaj v šolo, kjer bodo lahko opazovali lastnosti (temperaturo strjevanja). Med postopkom bomo merili temperaturo v komori in trenutno maso piroliznega olja, da bodo lahko spoznali vpliv katalizatorja.

Pogovori z Alumni UP: Povezujemo znanost z vsakdanom | FHŠ srečevanja: z ameriško avtorico Amy Fradel o življenju izseljencev
2024-10-07 18:00 - 19:30 | Koper, Univerza na Primorskem, Titov trg 4, Koper, 6000, Slovenija
V ponedeljek, 7. oktobra, bo ob 18. uri v avli Armerije UP potekalo srečanje z ameriško zdravnico Amy Fradel iz mesteca Belfast v ameriški zvezni državi Maine, ki je potomka slovenskih izseljencev. Na podstrešju svojih pokojnih staršev je nekoč našla škatlo s 300 pismi in številnimi fotografijami, prek katerih je njena babica vse življenje vzdrževala stike s sorodniki v domovini. Tako je nastala knjiga “Four acres under Slavnik: a Slovenian migration story”, o kateri bo govora na srečanju v okviru FHŠ srečevanja. Z avtorico se bo pogovarjal zgodovinar prof. dr. Aleksej Kalc. Dogodek bo potekal v slovenščini in angleščini, tudi prevod bo zagotovljen.
Pred in po prvi svetovni vojni so se številni prebivalci z območja pod Slavnikom selili v iskanju boljšega zaslužka in svetlejše bodočnosti. Eni so odhajali v Trst, drugi so ubirali pot čez Atlantik v Severno Ameriko. Med temi sta bila leta 1913 tudi Janez Fradel in njegova zaročenka Marija Fabjančič, ki sta leta 1913 odpotovala čez ocean v obljubljeno deželo, v kateri nista nameravala ostati za vedno. Načrtovala sta, da se v nekaj letih vrneta in s prisluženim denarjem povečat svojo malo kmetijo v domačem kraju. Zgodilo pa se je, kot pri mnogih drugih izseljencih, da sta se ukoreninila v ZDA, kjer je dalje potekalo njihovo življenje in življenje njihovih otrok.

Vezi s “starim krajem” pa se niso pretrgale, družinska in sorodstvena razmerja so se nadaljevala na daljavo preko dopisovanja. Pisma, ki so celih 50 let potovala čez Atlantik, so tako postala glavni vir, s pomočjo katerega nam Amy Fradel razkriva pisano zgodbo svojih prednikov. Z zanimanjem je med prebiranjem prevedenih pisem odkrivala člane družine, za katere ni vedela, in spoznavala, kaj se je z njimi dogajalo v preteklosti. Hkrati nam delo prikaže vsakdanje praktično življenje, izkušnje in čutenja malih ljudi skozi razgibano zgodovino dvajsetega stoletja.
Njeno delo pa ni le zgodba o izseljevanju, temveč tudi pomemben dokument, ki osvetljuje širšo zgodovinsko in kulturno izkušnjo slovenskih priseljencev v ZDA. Avtorica namreč prinaša vpogled v vsakdanje življenje teh ljudi v novem svetu, njihove boje, uspehe in izzive ter ohranjanje slovenske identitete na tujem. Zaradi tega ni presenetljivo, da je bila knjiga nagrajena s prestižno literarno nagrado Slovenske ameriške zveze (Slovenian Union of America Literary Award) za leto 2022.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Na klepetu z Ano Vovk v ritmu narave: Permakultura kot pot življenja z naravo
2024-10-01 | MS Teams
Že pred več kot sto leti so ugotovili, da ni potrebno za pridelavo hrane spremeniti in podrediti prsti človeku, ampak da je bolj koristno, da se zgledujemo, kako narava sama proizvaja hrano in jo posnemamo. Temu pravimo permakulturno ali trajno kmetovanje, ki ni omejeno s človeškimi mejami, ampak je podprto z naravnimi razsežnostmi. Vsak lahko zase poskrbi na tak način, saj Permakultura kot pot življenja z naravo temelji na ponovni rabi in zakonitostih narave.
Posnetek predavanja je dostopen na tem linku – KLIK.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Resnični grižljaji in zanimive debate
2024-09-27 20:30 - 21:00 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Edinstvena priložnost za raziskovanje vpliva lažnih novic in teorij zarote skozi interaktivne in zanimive vsebine. Udeleženci bodo lahko uživali v umetniško oblikovanih prigrizkih in izkoristili priložnost za neformalne pogovore o predstavljenih vsebinah, izmenjavali mnenja, izkušnje in vprašanja s strokovnjaki in drugimi obiskovalci dogodka.

Dokumentarni film »The social dilemma«
2024-09-27 19:00 - 20:30 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Ogled dokumentarnega filma »The Social Dilemma« za širšo javnost. Film vključuje intervjuje ustvarjalcev družbenih omrežij ter igrane prizore, ki prikazujejo odvisnost najstnika od omrežij. Zaposleni, ki so soustvarjali Facebook, Google, Instagram, WhatsApp, Twitter in druga omrežja, izpostavljajo nepričakovan razvoj in vpliv na množice. Poleg prikaza, kako tehnološki giganti izkoriščajo našo uporabo njihovih »brezplačnih« storitev, film prikaže tudi negativne učinke na uporabnike, podkrepljene z realnimi statističnimi podatki. Trajanje 93 min. Sledijo Resnični grižljaji in zanimive debate, kjer bomo v sproščenem vzdušju zaključili program.
